*Проект*

**Програма**

**для загальноосвітніх навчальних закладів**

**з навчанням українською мовою**

**Молдовська мова**

 **9 клас**

**Programă**

**pentru instituţile de învăţămînt general cu limba ucraineană de predare**

**Limba moldovenească**

**pentru clasa a 9-a**

**NOTIŢĂ EXPLICATIVĂ**

Programa de limbă moldovenească, pentru clasele cu limba de predare ucraineană, rusă stabileşte obiectivele, sarcinile, conţinutul şi metodele învăţării limbii moldoveneşti.

 Obiectivul principal al disciplinii în cauză este formarea competenţelor comunicative ale elevilor, asigurată de cunoştinţele lingvistice, acumulate prin însuşirea structurilor şi formelor gramaticale şi a relaţiilor dintre ele.

 Acest obiectiv va fi atins prin realizarea următoarelor sarcini:

 - motivarea învăţării limbii moldoveneşti ca mijloc de comunicare între vorbitorii nativi, ca mijloc de cunoaştere a istoriei neamului, ca mijloc de lărgire a cunoştinţelor despre lume;

 - familiarizarea elevilor cu informaţii generale despre originea limbii moldoveneşti, despre limbile cu care se înrudeşte, despre rolul ei la etapa actuală, la dezvoltarea literaturii, culturii naţionale;

 - formarea abilităţilor de a comunica efectiv în spaţiul culturii naţionale, adică elevii să fie capabili de a susţine dialoguri, de a expune o opinie şi a o argumenta, a exprima o atitudine;

 - stimularea interesului în realizarea unei lecturi expresive, în recepţionarea, prin lectură independentă, a informaţiilor noi;

 - însuşirea de către elevi a materiei lingvistice (structuri şi forme gramaticale) care serveşte drept suport pentru formarea conpetenţelor comunicative;

 - învăţarea limbii standart, utilizată de comunitatea instructivă, limba uzuală, folosită în împrejurări obişnuite, neoficiale, necontînd apartenenţa dialectală a vorbitorilor;

 - cultivatea responsabilităţii elevilor faţă de corectitudinea vorbirii orale şi scrise;

 - formarea deprinderilor de muncă independentă;

 - dezvoltarea aptitudinilor şi capacităţilor creative ale elevilor.

 Funcţia principală a limbii este de a servi ca mijloc de comunicare între conaţionali şi de integrare în arealul naţional, căci prin intermediul limbii se realizează legătura între oameni.

 În scopul de formare a competenţelor comunicative se recurge la modalităţi oferite de lexic, de morfologie, de sintaxă, de manifestare a deprinderilor de muncă conştientă, de abilităţile necesare pentru a produce comunicări. Formarea competenţelor de comunicare ale elevilor este un proces complex şi larg.

**Structura şi conţinutul programei**

Programa de limbă moldovenească, pentru clasele cu limba ucraineană de predare , este elaborată în concordanţă cu cerinţele „Standartelor de stat pentru şcoala de bază ale Ministerului Învăţământului , Stiinţei, Tineretului şi Sportului din Ucraina.” Ea e structurată în felul următor:

 - comunicarea;

 - materia lingvistică;

 - formarea reprezentărilor socioculturale;

 - cerinţele faţă de nivelul de instruire a elevilor.

 Conţinutul materiei de studiu, preconizat pentru clasele 5-9, este o continuare a cursului de limbă moldovenească din şcoala primară. Trecerea de la cursul de limbă moldovenească a şcolii primare la cursul din şcoala de bază trebuie să fie efectuat , de către profesori, într-un mod lent pe baza principiului accesibilităţii, principiului de la cunoscut la necunoscut.

 Primul compartiment al programei,comunicarea, preconizează dezvoltarea în fuziune a deprinderilor integratoare : înţelegerea după auz (audierea), vorbirea , citirea, dezvoltarea capacităţilor de receptare şi de exprimare.

 Activităţile de comunicare vor porni de la receptare (audierea, citirea textelor de diferite stiluti), apoi vor trece la reproducerea textelor citite anterior (expuneri orale şi scrise, selective, succinte), treptat se va ajunge la întocmirea compoziţiilor proprii ( descrirei, naraţiuni, opinii, răspunsuri desfăşurate la întrebări, caracterizare de personaj ş.a.). Programa oferă posibiliţăţi de formare a abilităţilor pentru realizarea vorbirii monologate şi a celei dialogate (orală şi scrisă).

 Actul comunicării implică şi priceperea de a şti să asculţi. Profesorul trebuie să determine la elevi un tip de ascultare activă. Aceasta presupune ascultarea participativă din partea receptorului, care analizează mesajele primite, stabileşte legătura cu informaţiile anterioare, identifică concluzii din ceea ce ascultă. Ascultarea activă presupune tehnici de ascultare pentru a îmbunătăţi comunicarea. Pentru că ea să se manifeste, e nevoie ca ascultătorul să deţină capacitatea de comunicare, prin care înţelegem disponibilitatea unei persoane de a dori să înţeleagă sensul unui mesaj.

 Pentru a se cultiva la elevi ascultarea activă, aceştea vor fi îndrumaţi pentru ca în timpul recepţionării să descopere cuvintele esenţiale, să identifice ideile principale, să-şi dea seama de atitudinea emitătorului (susţine o idee , o combate, explică), să recunoască starea psihică a emiţătorului.

 O caracteristică a ascultării este de a fi interactivă, adică să existe posibilitatea ca ascultătorul să poată interacţiona cu emitătorul: să pună întrebări, să solicite informaţii. Ascultătorul se va fixa şi pe înregistrarea mesajelor nonverbale, încercând să desprindă în ce mod completează, accentuează comunicarea verbală prin gesturi, mimică, intonaţie.

 Vorbirea monologată e un discurs, organizat după anumite criterii ale logicii (coerenţă, succesiune a ideilor) şi ale psihologiei (interes, dispoziţie, stare sufletească). Elevii pot elabora discursuri de mai multe tipuri diferenţiate prin intenţia de comunicare: să povestească un film, o întâmplare, cum îşi organizează studiul acasă, să descrie strada pe care locuiesc, localitatea, drumul de acasă pînă la şcoală, să susţină necesitatea de a se angaja într-o excursie ş. a.

 La elaborarea dialogurilor, elevilor li se pun sarcini clare, înţelese: tema, cuvinte şi expresii de reper, formule de început, de încheiere, numărul concret de replici.

 În clasele 5-6 se întocmesc dialoguri „simple”. Pe parcursul anilor ele „se complică” până la realizarea de interviuri, discuţii la mese rotunde.

 Însuşirea materiei lingvistice se va realiza pe baza unei sinteze dintre abordarea tradiţională, formală şi abordarea funcţională (practică) a gramaticii.

 Prima prevede însuşirea limbii prin asimilarea unui set de reguli care descriu toate formele gramaticale şi posibilele relaţii dintre ele, pe când abordarea funcţională examinează în ce măsură o anumită formă sau structură gramaticală este adecvată pentru transmiterea unui mesaj într-un context. Profesorul va utiliza tehnici şi metode care vor ţine de ambele abordări menţionate, fără a face abuz de probleme de gramatică, fără a opera strict cu termeni gramaticali pur ştiinţifici, evitând teoria multă, dând prepoderenţă utilizării corecte a structurilor gramaticale la întocmirea comunicărilor orale şi scrise.

 Didactica modernă pledează pentru abordarea funcţională (practică) a gramaticii care porneşte de la faptul că limba este , în primul rând , un sistem de comunicare, iar gramatica e un mijloc ce oferă posibilitatea de a descoperi cum funcţionează acest sistem pentru a permite vorbitorilor şi celor care scriu să producă mesaje.

 Un aspect însemnat al însuşirii limbii este studierea vocabularului. Din acest punct de vedere profesorul trebuie să ţină cont de două direcţii: îmbogăţirea vocabularului (aspectul cantitativ) şi precizarea sensurilor (aspectul calitativ), pentru ca mesajele să fie mai bogate, coerente, clare şi corecte.

 Didactica modernă nu recomandă a recurge la traducerea interlinguală, ca o practică obişnuită. Doar în anumite sitiaţii se apelează la traducere, mai cu seamă în cazul cuvintelor abstracte şi ale expresiilor idiomatice. Odată ce cuvintele au fost însuşite, ele trebuie integrate în contexte noi. În acest fel are loc trecerea din stadiul pasiv la stadiul activ. Pentru ca elevul să recepţioneze sensul cuvintelor, al locuţiunilor şi expresiilor, profesorul poate utiliza variate procedee, în funcţie de vârsta elevilor, de natura materialului lingvistic (mai uşor, mai greu): procedee ostensibile – demonstrarea de obiecte, acţiuni, gesturi; procedee figurative - demonstrarea imaginilor, tablourilor; procedee contextuale – definiţie, substituire prin utilizarea cuvintelor pe care elevii le cunosc deja; procedee diferenţiale – traducerea cuvintelor şi a expresiilor noi.

 Pentru a consolida elementele de vocabular însuşite se pot folosi diverse tipuri de activităţi ca formularea de întrebări (de către profesor sau elev) în care vor fi introduse noile cuvinte, jocuri de vocabular, scriere de enunţuri în care să fie indicate cuvintele propuse de profesor, elaborarea unor texte scrise pe o temă indicată (se pot propune şi sarcini gramaticale) pe baza câtorva cuvinte de sprijin.

 E potrivit ca profesorul de limbă moldovenească să aibă cunoştinţe, chiar şi minime, de limbă ucraineană, pentru că va înţelege măsura în care se produc în limbajul elevilor fenomenele de transfer şi de interferenţă. Va şti de ce elevii comit acelaşi tip de greşeli şi va căuta metodele adecvate pentru a le rezolva. Elevul va înţelege mai uşor semnificaţia termenilor gramaticali, când învăţătorul va indica echivalentul în limba ucraineană. Profesorul poate interveni printr-o gamă de exerciţii, prin construcţia unor situaţii de comunicare menite să-i determine pe elevi să integreze în mesaje aceste forme, va evidenţia asemănările şi deosebirile dintre cele două limbi.

 În actul de învăţare elevii se pot sprijini pe competenţe dobândite la studierea limbii ucrainene, pot folosi unele priceperi şi deprinderi din învăţarea limbii ucrainene la construcţia enunţurilor în limba moldovenească.

 Un rol fundamental în însuşirea limbii, a exprimării corecte revine asimilării materiei, conţinutului lingvistic. Acest lucru se realizează prin efectuarea permanentă a exerciţiilor gramaticale. Rolul lor formativ e indiscutabil, dar aceasta nu înseamnă că a le aglomera într-o lecţie ridică valoarea lor, căci supraîncărcarea elevilor printr-o singură modalitate de lucru are efect contrar. Materialul lingvistic cu care se lucrează este textul de dimensiuni mici şi rareori cuvântul.

 La selectarea textului, profesorul trebuie să se ţină de nişte criterii.

 - să aleagă un text adecvat, corespunzător din mai multe puncte de vedere. să fie accesibil elevilor, în acest scop, poate fi cunoscut elevilor. Textul trebuie să conţină fenomenul de limbă ce urmează a fi abordat în ipostaze diferite (de exemplu: subiectul să nu fie numai la începutul propoziţiei). Dacă textul ales nu conţine în număr suficient faptul de limbă vizat, este posibil ca acesta să fie modificat, în sensul adăugării a noi fapte de limbă;

 - să asigure înţelegerea textului de către elevi (prin explicare, prin relevarea mesajului).

 Elevii trebuie să participe ei înşişi la elaborarea definiţiei gramaticale (fără de care ar fi imposibilă însuşirea materiei de studiu) sau a regulii ortografice. Pe baza materialului lingvistic cunoscut, elevii vor fi conduşi spre a elabora definiţia. Dacă participarea elevilor la interpretarea materialului lingvistic a fost reală şi raţională, ei vor fi capabili să elaboreze definiţia, iar o definiţie la a cărei formulare au contribuit efectiv va fi mai uşor reţinută şi mai operaţională.

 Activităţile preconizate pentru învăţarea limbii, pentru studierea materiei lingvistice, tematica orientată spre formarea reprezentărilor socioculturale ale elevilor vor exercita o influenţă puternică asupra procesului de creare a conştiinţei naţionale a elevilor, căci ele au menirea de a le descoperi pagini din trecutul istoric al poporului moldovenesc, din trecutul localităţii în care trăiesc. Orele de limbă le va oferi posibilitatea de a veni în contact cu marile valori culturale-datini, obiceiuri, tradiţii, port, meşteşugărit, de a-i familiariza cu activitatea unor personalităţi notorii ale plaiului natal şi contribuţia acestora la propăşirea neamului.Astfel li se va trezi elevilor dragoste, mândrie şi admiraţie faţă de popor, li se va dezvolta capacitatea de a simţi şi a savura frumuseţea graiului, de a preţui înţelepciunea vorbei populare, ce se conţine în expresiile frazeologice, în proverbe, snoave şi în limba făurită de scriitori. Orele de limbă moldovenească vor modela gustul estetic al elevilor, le vor perfecţiona înţelegerea de bine şi frumos, vor scoate în evidenţă trăsăturile general-umane ale neamului moldovenesc, le va demonstra elevilor un model de morală sănătoasă.

 Realizarea conţinutului de programă, a cerinţelor înaintate de ea, vor forma elevilor deprinderi de muncă independentă, conştientă, le va dezvolta gândirea logică, gândirea critică, îi va învăţa să ia atitudini, să-şi creeze o poziţie.

Toate acestea solicită de la profesor organizarea raţională şi efectivă a procesului instructiv, trasarea obiectivelor operaţionale, iscusinţa de a opera cu cele mai variate tehnici şi metode, asigurarea cu diverse migloace didactice. Profesorul trebuie să cunoască bine : ce se învaţă, pe cei ce învaţă, cum îi învaţă. Aceasta îl va apropia, în mai mare măsură de elevi, de vârsta lor, de situaţiile reale de comunicare, de cerinţele integrării elevilor în societate.

 Repartizarea propusă a orelor e orientativă. Profesorii pot efectua unele schimbări, fără a micşora numărul de ore rezervat comunicării.

 Ultimul compartiment, cel ce prevede cerinţele faţă de nivelul de pregătire a elevilor, enumeră priceperile, deprinderile pe care trebuie să le manifeste elevii în procesul studiului. Existenţa acestor cerinţe au menirea de a avansa nivelul de însuşire a cunoştinţelor, de perfecţionare a abilităţilor elevilor.

**C L A S A a 9–a**

 (70 de ore, 2 ore pe săptămînă; disponibile – 8 ore)

**I. LINIA COMUNICATIVĂ**

(14 ore + 4 ore disponibile)

|  |  |  |
| --- | --- | --- |
| Ore  | Conţinutul materiei de studiu  | Cerinţele de stat faţă de nivelul pregătirii generale a elevilor |
| 2 | Aprofundarea cunoştinţelor despre comunicare . Repetarea celor învăţate anterior despre comunicare, text, stilurile limbii. | **Elevul/eleva:**● generalizează cunoştinţele, abilităţile acumulate anterior; |
| 2 |   **Audierea**Audierea textelor de diferite stiluri, specii.Aprofundarea abilităţilor de receptare, prin auz, a unui text. Aprecierea critică a informaţiei. Dezvoltarea memoriei auditive, a imaginaţiei, a gîndirii logice, comparînd informaţiile din două texte audiate. | ● ascultă atent şi recepţionează texte de diferite stiluri şi specii, scrise şi orale, cu teme cunoscute şi teme noi;● posedă diferite strategii de audiere;● asimilează şi utiluzează cele mai însemnate şi mai actuale informaţii din textul audiat;● elaborează planul şi notează ideile (tezele) textului audiat;● expune în scris şi oral, amănunţit, succint, selectiv textul audiat;●apreciază fapte şi întîmplări, evidenţiază ideea principală; |
| 2 | **Citirea**Motivarea lecturii.Citirea textelor autentice de diferite stiluri, specii.Împărţirea textului în fragmente , după anumite principii.Aprofundarea abilităţilor de interpretare a textului (evidenţierea problematicii abordate în text).Identificarea valorii cognitive a celor citite.Comentarea celor mai emoţionante momente.Dezvoltarea abilităţilor de comentare, de exprimare a atitudinii faţă de cele aflate. | ● citeşte expresiv texte autentice de diferite stiluri, specii;● exprimă prin intonaţie, tempou particularităţile textului, atitudinea autorului;● identifică în text centrele logice, dezvăluie construcţia logică a textului;● selectează informaţiile necesare, din mai multe izvoare, se convinge de veridicitatea lor, de valoarea lor cognitivă;● apreciază critic informaţiile, le confruntă cu experienţa de viaţă personală;● face concluzii şi face generalizări;● notează tezele principale dintr-un text, selectează citate pentru o comunicare orală; |
| 4 | **Vorbirea**Dialogul. Dialogul informal (între persoane apropiate, în familie) şi dialogul formal (într-un cadru public, oficial)Realizarea unor dialoguri – schimb de informaţii, convingeri, dialog – discuţie (abordarea unei temi) ori pe baza celor citite, ţinînd cont de normele etice, lingvistice.Structurarea dialogurilor-interviu, cu persoane interesante, în situaţii deosebite.Elaborarea comunicărilor monologate.Realizarea discuţiilor pe teme etico- morale. | ● realizează dialogul într-o formă corectă, adecvată;● comunică liber cu 2-3 persoane, participante la discuţie, ţinînd cont de criteriile de realizare a unui dialog: concizie, logică, expresivitate, claritate, de normele lingvistice şi cele etice;● aduce argumente, confirmă ori contrazice o afirmare; exercită influenţă asupra opiniei receptorului, confruntă faptele şi informaţiile din cîteva surse care dovedesc veridicitatea.● e predispus a accepta poziţia interlocuitorului, recunoaşte poziţia greşită; ● e gata şă-şi ceară scuze;● efectuează o întrerupere corectă a interlocuitorului;● formulează întrebări intersante, clare concise, pentru a scoate în evidenţă personalitatea intervievatului; |
| 4 | **Scrierea**Scrierea expunerilor rezumative şi selective ale textelor ştiinţifice, publicistice, artistice.Cererea. Autobiografia. **Traducere**Traducerea din limba ucraineană microtexte de diferite stiluri. | ● elaborează expuneri şi compuneri de toate tipurile, abordînd tema şi subordonînd conţinutul acestei teme;● selectesză şi sistematizează materialul din 2-3 surse, generalizîndu-le în comunicarea sa;● alcătuieşte comunicarea pe o temă aleasă independent, într-un anumit stil, în concordanţă cu situaţia de comunicare;● îndeplineşte cererea, după criteriile prevăzute de stilul oficial, autobioghrafia.● realizează traducerea unor fragmente ori microtexte, din limba ucraineană, de diferite stiluri, ţinînd cont de normele lingvistice. |

**II. LINIA LINGVISTICĂ**

 ( 44 de ore + 4 ore disponibile

|  |  |  |
| --- | --- | --- |
| Ore  | Conţinutul materiei de studiu  | Cerinţele de stat faţă de nivelul pregătirii generale a elevilor |
| 1 | Limba moldovenească şi actualitatea | **Elevul/eleva:**● determină că limba este element al culturii fiecărei persoane. |
| 6 | **Morfologia. Repetarea şi generalizarea materiei studiate**Substantivul . Funcţia sintactică a substantivului.Formele articulate şi nearticulate.Articolul posesiv.Adjectivul, gradele de comparaţie, valoarea stilistică. Articolul adjectival.Pronumele. Ortografia pronumelor. Verbul. Locuţiunile verbale, echivalentele lor.Prepoziţia. Regimul cazual. Conjuncţia. Interjecţia. | ● îşi aprofundează cunoştinţele acumulate în clasele precedente;● explică şi argumentează regulile de ortografie şi de punctuaţie;● utilizează sinonime, echivalente lexicale;● completează scheme gramaticale;structurează mesaje orale scurte, fiind responsabili de corectitudine; |
|  | **Relaţii interdisciplinare**: părţile de vorbire neflexibile în texte artistice şi ştiinţifice |
| 7 | **Sintaxa şi punctuaţia****Fraza cu propoziţii coordonate**Fraza joncţională cu propoziţii coordonate. Tipurile lor. Mijloacele de realizare a relaţiilor sintactice dintre propoziţiile coordonate. Semnele de punctuaţie.Fraza nejoncţională formată prin coordonare. Punctuaţia. Intonaţia în fraza cu propoziţii coordonate. | ● delimitează propoziţii în frază;● conştientizează relaţia de independenţă a propoziţiilor; ● cunoaşte mijloacele de realizare a relaţiilor de independenţă între propoziţii.● sesizează deosebirea de sens dintre tipurile propoziilor coordonate;● aplică regulile de folosire a semnelor de punctuaţie în frazele cu propoziţii coordonate;● comunică, utilizănd corect fraze cu propoziţii coordonate. |
|  | **Relaţii interdisciplinare:** descrierea în opera artistică (literatura). |
| 16 | **Fraza cu propoziţii subordonate**Tipuri de propoziţii în fraza formată prin subordonare: principală , subordonată, regentă. Prpoziţiile subordonate necircumstanţiale: atributiva, completiva directă, completivă indirectă.Mijloacele de realizare a relaţiilor de subordonare.Propoziţiile subordonate circumstanţiale: de loc, de timp, de mod, de cauză, finală, condiţionale.Locul propoziţiilor subordonate în frază. Semnele de punctuaţie. | ● delimitează propoziile în frază;● recunoaşte propoziţia principală, regentă, subordonată;● identifică tipul propoziţiilor subordonate şi a mijloacelor de realizare a relaţiilor de subordonare;● alcătuieşte fraze cu diferite tipuri de propoziţii subordonate;● argumentează folosirea semnelor de punctuaţie; ● sintetizează informaţiile lingvistice; |
|  | **Relaţii interdisciplinare:** determinarea ştiinţifică şi stabilirea relaţiilor cauzale între fenomene (istoria, geografia, chimia, biologia, matematica, fizica). |
| 4 | **Juxtapunerea**Fraza cu propoziţii subordonate nejoncţionale. Semnele de punctuaţie.Intonaţia în fraza nejoncţională cu propoziţii subordonate. | ● identifică tipurile subordonatelor în fraze;● explică, argumentează, semnele de punctuaţie;● formulează fraze cu diferite tipuri de subordonate (la tema dată);● modulează vocea pentru o anumită intonaţie; |
| 8 | **Fraza cu cîteva propoziţii subordonate**Fraza cu cîteva propoziţii subordonate. Propoziţii subordonate omogene.Propoziţii subordonate neomogene. Semnele de punctuaţie în fraza cu cîteva propoziţii subordonate. Feaza mixtă.Vorbirea indirectă. Transformarea vorbirii directe în vorbire indirectă. Punctuaţia. | ● delimitează prpoziţiile în frază;● identifică tipul subordonatelor;● sesizează subordonatele omogene, neomogene;● selectează din literatura artistică fraze cu propoziţii subordonate de diferite tipuri;● foloseşte fraze cu cîteva propoziţii subordonate în comunicările orale şi scrise;● argumentează utilizarea semnelor de punctuaţie.●sesizează vorbirea indirectă și transformă corect, în scris și oral, vorbirea directă în vorbire indirectă; respectă punctuația |
| 2 | **Repetare la sfîrşit de an.** |  |

 **Tematica instruirii socioculturale**

|  |  |
| --- | --- |
| **Tematica textelor** | **Temele orientative ale mesagelor orale şi scrise ale elevilor.** |
| Aşezarea geografică a Ucrainei şi a Moldovei . | Pădurile şi rîurile Moldovei, Ucrainei. |
| Medicina populară. Cultura ecologică. | Ce trebuie de întrprins pentru a ajunje la un înalt nivel de cultură ecologică în ţară? |
| Limbile naţionale în Ucraina, aportul lor la dezvoltarea culturii generale. | Poporul e creatorul limbii naţionale. |
| Cultura spirituală şi materială a poporului moldovenesc. | Omul a creat cultura, iar cultura l-a creat pe om. Mănăstiri, biserici vechi-mărturie a istoriei noastre. |
| Tradiţii, datine populare: nunta moldovenească. Rolul prosopului în obiceiuri, tradiţii, în viaţa moldoveanului. | Cum se joacă o nuntă moldovenească. |
| Muzica în viaţa omului. Cîntăreţi vestiţi, compozitori. | Ce cîntece prefer eu şi de ce ? Compozitorul meu preferat. |
| Scrisul moldovenesc. | Cărţile au soarta lor... Nu scurta viaţa cărţii.. |
| Personalităţi celebre naţionale şi ale culturii universale. | Ce ne învaţă biografiile oamenilor iluştri? |
| În lumea profesiilor. Problema alegerii profesiei. | Munca poate fi „prestigioasă” şi „neprestigioasă”? |
| Învăţîmîntul în Ucraina | Omul viitorului. |
| Mijloacele de informare în masă. | Emisiunea mea preferată (radiofonică, televizată) |

**Repartizarea orientativă a orelor:**

comunicarea – 14 ore + 4 ore disponibile;

 limba – 44 ore+ 4 ore disponibile;

 lucrări de control – 4 ore

Укладачі:

Фетеску Л.І.

Страт Л.П.